rejauldu/bengali-wikipedia huggingface dataset:
জন "জ্যাকি" কুপার জুনিয়র (ইংরেজি: John Cooper, Jr.; ১৫ই সেপ্টেম্বর ১৯২২ - ৩রা মে ২০১১) ছিলেন একজন মার্কিন অভিনেতা, টেলিভিশন পরিচালক, প্রযোজক ও নির্বাহী। তিনি শিশু অভিনেতা হিসেবে তার কর্মজীবন শুরু করেন। তিনি প্রথম শিশুশিল্পী যিনি একাডেমি পুরস্কারের মনোনয়ন লাভ করেন। নয় বছর বয়সে স্কিপি (১৯৩১) চলচ্চিত্রে অভিনয় করে সর্বকনিষ্ঠ অভিনয়শিল্পী হিসেবে শ্রেষ্ঠ অভিনেতা বিভাগে একাডেমি পুরস্কারে মনোনীত হন। প্রায় ৫০ বছর তিনি যেকোন বিভাগে সর্বকনিষ্ঠ মনোনীত ছিলেন, পরবর্তীতে ১৯৭৯ সালে ক্রেমার ভার্সাস ক্রেমার চলচ্চিত্রের জন্য আট বছর বয়সী জাস্টিন হেনরি শ্রেষ্ঠ অভিনেতা বিভাগে একাডেমি পুরস্কারে মনোনীত হয়ে তাকে ছাড়িয়ে যান।  প্রারম্ভিক জীবন জন কুপার জুনিয়রCalifornia Birth Index, 1905–1995. Center for Health Statistics, California Department of Health Services, Sacramento, California। ১৯২২ সালের ১৫ই সেপ্টেম্বর ক্যালিফোর্নিয়ার লস অ্যাঞ্জলেসে জন্মগ্রহণ করেন। তার যখন দুই বছর বয়স তার পিতা জন কুপার পরিবার ছেড়ে চলে যান। তার মাতা ম্যাবেল লিওনার্ড বিগলো (প্রদত্ত নাম: পোলিতো) ছিলেন মঞ্চের পিয়ানোবাদক। কুপারের মামা জ্যাক লিওনার্ড ছিলেন চিত্রনাট্যকার। তার খালা জুলি লিওনার্ড ছিলেন একজন অভিনেত্রী, তিনি পরিচালক নরমান তরগকে বিয়ে করেন। তার সৎপিতা সি.জে. বিগলো ছিলেন স্টুডিও প্রযোজনা ব্যবস্থাপক। তার মাতা ছিলেন ইতালীয় মার্কিন এবং তার বংশনাম "পোলিতো" থেকে পরিবর্তিত হয়ে "লিওনার্ড" রাখা হয়। পরিবার থেকে কুপারকে বলা হয় তার পিতা ইহুদি ছিলেন। তার পিতা পরিবার ছেড়ে যাওয়ার পর আর তাদের সাক্ষাৎ হয়নি।  তথ্যসূত্র  বহিঃসংযোগ             বিষয়শ্রেণী:১৯২২-এ জন্ম বিষয়শ্রেণী:২০১১-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:ইহুদি বংশোদ্ভূত মার্কিন ব্যক্তি বিষয়শ্রেণী:লস অ্যাঞ্জেলেসের অভিনেতা বিষয়শ্রেণী:ক্যালিফোর্নিয়ায় রোগে মৃত্যু বিষয়শ্রেণী:দ্বিতীয় বিশ্বযুদ্ধে মার্কিন নৌ কর্মকর্তা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন টেলিভিশন পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন যুক্তরাষ্ট্রের নৌবাহিনী ক্যাপ্টেন বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:মার্কিন শিশু অভিনেতা বিষয়শ্রেণী:মার্কিন স্মৃতিকথাকার বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা বিষয়শ্রেণী:লিজিওন অব মেরিট প্রাপক
অঞ্জনা মেনন একজন ভারতীয় অভিনেত্রী যিনি মূলত মালয়ালম চলচ্চিত্র অভিনয় করেন। তিনি ২০১১ সালের মালায়ালাম চলচ্চিত্র ট্র্যাফিকের মাধ্যমে চলচ্চিত্র জগতে প্রবেশ করেন।   জীবনের প্রথমার্ধ  অঞ্জনার মায়ের নাম পিএন নির্মলা এবং পিতার নাম কেপি অচ্যুতন। অঞ্জনা এয়ার ফোর্স স্কুল থেকে তার উচ্চ বিদ্যালয়ের শিক্ষা সম্পন্ন করেন এবং পরবর্তীতে ব্যাঙ্গালোরের ক্রাইস্ট বিশ্ববিদ্যালয় থেকে মানব সম্পদে স্নাতক এবং স্নাতকোত্তর ডিগ্রি অর্জন করেন। তিনি টাইমস অফ ইন্ডিয়ার মানবসম্পদ বিভাগে কিছুদিন কাজ করেছিলেন, একই সাথে তিনি কয়েকটি প্রকল্পেও মডেল হিসাবে কাজ করেছিলেন।[ তথ্যসূত্র প্রয়োজন ]   কর্মজীবন  অঞ্জনা পরিচালক রাজেশ পিল্লাইয়ের কাছ থেকে ট্র্যাফিক (২০১১) সিনেমায় অভিনয়ের জন্য প্রস্তাব পান। চলচ্চিত্রের পাশাপাশি, তিনি পল আলুক্কাস, এমআইআর রিয়েলটরস, দেওয়া বিল্ডার্স, মালায়ালা মনোরমার মতো বেশ কয়েকটি সংস্থার বিজ্ঞাপন প্রচারণাও করেছিলেন। ট্র্যাফিকের পর অঞ্জনা, পরিচালক সুগীথের থ্রি ডটস ছবিতে অভিনয় করেছিলেন যেখানে তিনি অভিনেতা বিজু মেননের বিপরীতে জুটি বেঁধেছিলেন। এই চলচ্চিত্রে অঞ্জনা গ্রেস নামে একজন বিধবা স্বাধীনচেতা মহিলার ভূমিকায় অভিনয় করেছিলেন।[ তথ্যসূত্র প্রয়োজন ]   চলচ্চিত্র তালিকা  বছর  শিরোনাম  ভূমিকা  পরিচালক  ভাষা  মন্তব্য  ২০১১  ট্রাফিক  ভ্যাগা  রাজেশ পিল্লাই  মালয়ালম    ২০১৩  ৩ ডটস  গ্রেস  সুগীথ  মালয়ালম    ২০১৩  চুজলিকাট্টু  মায়া  গিরীশ কুন্নুম্মাল  মালয়ালম    ২০১৩  ব্ল্যাক টিকিট  অ্যানমেরি  উদয়চন্দ্রন  মালয়ালম    ২০১৩  পুলিশ মাম্মান  গার্লি  বি আর জ্যাকব  মালয়ালম    ২০১৪  পায়ানাঙ্গাল থোডারকিন্ড্রানা  নায়িকা  জাসউইন  তামিল/মালয়ালম    ২০১৬  রেড অ্যালার্ট / হাই অ্যালার্ট / চেন্নাই নগরাম  ডিসিপি ভূবনেশ্বরী  চন্দ্র মাহেশ  তেলুগু কন্নড়/ মালয়ালম/ তামিল  বহুভাষিক প্রকল্প  ২০১৭  ১৯৭১: বিয়ন্ড বর্ডার্স  মিলিটারি নার্স  মেজর রবি  মালয়ালম    ২০১৭  জাকারিয়া পোথেন জীবিচিরিপুন্ডু  শাবনাম  উল্লাস উন্নিকৃষ্ণন  মালয়ালম    ২০১৮  নীলি  আধ্যাত্মিক নারী  আলতাফ  মালয়ালম    ২০২১  মীজান  সুলেখা  জব্বার চেম্মাদ  মালয়ালম   তথ্যসূত্র বিষয়শ্রেণী:খ্রিস্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:১৯৮৮-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কোচির অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি
দুলাল বিশ্বাস (জন্ম: ১৭ নভেম্বর ১৯৭৩) একজন ভারতীয় ফুটবলার, যিনি কলকাতা ফুটবল লিগের এক মৌসুমে পিয়ারলেস ফুটবল ক্লাবের ম্যানেজারের দায়িত্ব পালন করেছেন।  বহিঃসংযোগ  দুলাল বিশ্বাস  বিষয়শ্রেণী:ভারতীয় ফুটবলার বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:মোহনবাগান সুপার জায়ান্টের খেলোয়াড়
রিখাব্দেও () ভারতের রাজস্থান রাজ্যের উদয়পুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে রিখাব্দেও শহরের জনসংখ্যা হল ৮০২৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে রিখাব্দেও এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:উদয়পুর জেলার দর্শনীয় স্থান বিষয়শ্রেণী:হিন্দু মন্দির বিষয়শ্রেণী:৯ম শতাব্দীর জৈন মন্দির
জম্মু জেলা হল ভারতের জম্মু ও কাশ্মীরের একটি জেলা। জেলা সদর হল জম্মু শহর। ২০১১ সালের হিসাবে এটি  কাশ্মীরের  সর্বাধিক জনবহুল জেলা (২২টির মধ্যে)।2011 census J&K   প্রশাসনিক বিভাগ  জম্মু জেলার ৭টি উপ-বিভাগ রয়েছে:   জম্মু দক্ষিণ  জম্মু উত্তর  আরএস পুরা  মারহ  আখনূর  চৌকি চৌরা  খুর (নিয়ন্ত্রণ রেখা সংলগ্ন)   ভৌগোলিক অবস্থান  এই জেলার মধ্য দিয়ে আখনূর কেল্লার পাশ দিয়ে  চন্দ্রভাগা নদী বয়ে গিয়েছে , যা সীমানা অতিক্রম করে পাকিস্তানের মারালা হেডওয়ার্কস এ পৌঁছেছে।   জেলার পশ্চিমদিকে মানাওয়ার তাউই নদী রয়েছে যা নিয়ন্ত্রণ রেখা বরাবর বিস্তৃত।   জেলার দক্ষিণদিকে তাউই নদী রয়েছে যা জম্মু শহর ছুঁয়ে গিয়েছে ।    জনসংখ্যার উপাত্ত ২০১১ সালের আদমশুমারি অনুসারে জম্মু জেলার জনসংখ্যা ১৫,২৯,৯৫৮ জন। জেলাটির প্রতি বর্গকিলোমিটারে জনসংখ্যার ঘনত্ব ৬৫৩ জন (৫২৮ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ১২.৭৪%। জম্মুতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮০ জন মহিলা এবং এর সাক্ষরতার হার ৮৩.৪৫%।  নগর/গ্রামীণ জনসংখ্যা   ২০১১ সালের আদমশুমারির জন্য জম্মু জেলার মোট জনসংখ্যার মধ্যে ৫০.০০ শতাংশ জেলার নগর অঞ্চলে বাস করে। মোট ৭,৬৫,০১৩ জন শহরাঞ্চলে বাস করেন, যার মধ্যে পুরুষ ৪,১২,২১৮ জন এবং ৩,৫২,৭৯৫ জন মহিলা। ২০১১ সালের আদমশুমারির তথ্য অনুসারে জম্মু জেলার নগর অঞ্চলে লিঙ্গ অনুপাত ৮৫৬। একইভাবে ২০১১ সালের আদমশুমারিতে জম্মু জেলায় শিশু লিঙ্গের অনুপাত ছিল ৮২৩। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৭৩,২৬২ জন, যার মধ্যে পুরুষ এবং মহিলা যথাক্রমে ৪০,১৪৮ এবং ৩৩,০৭৮ জন। জম্মু জেলার এই শিশুসংখ্যার জনসংখ্যা মোট শহুরে জনসংখ্যার ৯.৭৫%। জম্ম জেলায় গড় সাক্ষরতার হার ৮৮.৫১% এবং পুরুষ এবং মহিলাদের মধ্যে সাক্ষরতার হার যথাক্রমে ৯২.৩৯% এবং ৮৩.৯৯%। প্রকৃত সংখ্যায় ৬,১২,২৫৪ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৩,৪৩,৭১৬ জন এবং ২,৬৮,৫৩৮ জন।  ২০১১ সালের আদমশুমারি অনুসারে জম্মু জেলার ৫০.০০% জনগোষ্ঠী গ্রামে বাস করে। জম্মু জেলার গ্রামীণ অঞ্চলে মোট জনসংখ্যা ৭,৬৪,৯৪৫ জন, যার মধ্যে পুরুষ এবং মহিলার সংখ্যা যথাক্রমে ৪,০১,৬০৩ এবং ৩,৬৩,৩৪২ জন। জম্মু জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৫ জন মহিলা। যদি জম্মু জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি  ৭৭৪টি  মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৯৪,১০১ জন, যার মধ্যে ছেলে ৫৩,০৫৮ জন এবং মেয়ে ৪১,০৪৪ জন।   গৃহহীন  ২০১১ সালে জম্মু ও কাশ্মীরের জম্মু জেলায় মোট ৩৬৬ পরিবার ফুটপাতে, বা গৃহহীনভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ১,৭৪১ এর সংখ্যা। এটি জম্মু জেলার মোট জনসংখ্যার প্রায় ০.১১%।  ধর্ম  জম্মু জেলা হল একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল  ১৫,২৯,৯৫৮; হিন্দু ধর্মাবলম্বী ছিল ৮৪.২৭%, মুসলমানরা ৭.০৩%, শিখ ৭.৪৭% এবং খ্রিস্টান ০.৭৯%। জেলাতে ১২,৮৯,২৪০ জন হিন্দু, ১,০৭,৪৯৮ জন মুসলিম, ১,১৪,২৭২ জন শিখ ও  ১২,১০৪ জন খ্রিস্টান ধর্মের মানুষ বসবাস করেন।   পরিবহন    আকাশপথে  জম্মু বিমানবন্দর এই জেলার প্রধান বিমানবন্দর ।   রেলপথে  জম্মু তাউই রেলওয়ে স্টেশন এই জেলার প্রধান রেলস্টেশন । এটি জলন্ধর -জম্মু ও জম্মু–বারামুলা রেলপথ কে সংযুক্ত করে। উল্লেখযোগ্য ট্রেন হলো নয়াদিল্লি-শ্রী মাতা বৈষ্ণো দেবী কাটরা বন্দে ভারত এক্সপ্রেস , জম্মু তাউই রাজধানী এক্সপ্রেস, শিয়ালদহ–জম্মু তাওয়াই হামসফর এক্সপ্রেস এবং কাঠগোদাম-জম্মু তাবি গরীব রথ এক্সপ্রেস।  তথ্যসূত্র  বহিঃসংযোগ  বিষয়শ্রেণী:জম্মু ও কাশ্মীরের জেলা বিষয়শ্রেণী:জম্মু জেলা
চ্যাপলিন বলতে বুঝাতে পারে:   ব্যক্তি    চার্লি চ্যাপলিন (১৮৮৯-১৯৭৭), ইংরেজি হাস্যরসাত্মক চলচ্চিত্র অভিনেতা এবং পরিচালক  চ্যাপলিন (নাম), চ্যাপলিন নামের অন্য ব্যক্তিগণ   চলচ্চিত্র    আননোন চ্যাপলিন (১৯৮৩)  চ্যাপলিন (চলচ্চিত্র) (১৯৯২)  চ্যাপলিন (২০১১-এর চলচ্চিত্র), রুদ্রনীল ঘোষ অভিনীত বাংলা চলচ্চিত্র   মঞ্চ সঙ্গীত    চ্যাপলিন (১৯৯৩-এর মিউজিক্যাল) (১৯৯৩), একটি মঞ্চ সঙ্গীত যার সঙ্গীত লিখেছেন রজার অ্যান্ডারসন ও গানের কথা লিখেছেন লি গোল্ডস্মিথ এবং বই লিখেছেন আর্নেস্ট কিনয়  চ্যাপলিন (২০০৬-এর মিউজিক্যাল) (২০০৬), সঙ্গীত এবং গানের কথা লিখেছেন ক্রিস্টোফার কার্টিস এবং বই লিখেছেন থমাস মিহান   স্থান    চ্যাপলিন, কানেকটিকাট  চ্যাপলিন, নেলসন কাউন্টি, কেনটাকি  চ্যাপলিন, পশ্চিম ভার্জিনিয়া  চ্যাপলিন, নোভা স্কটিয়া  চ্যাপলিন, সাসকাচোয়ান  চ্যাপলিন হ্রদ, সাসকাচোয়ানের হ্রদ  চ্যাপলিন নং ১৬৪, সাসকাচোয়ানের গ্রামীণ পৌরসভা   অন্যান্য    চ্যাপলিন (ম্যাগাজিন), ১৯৫৯ থেকে ১৯৭৭ সাল পর্যন্ত সুইডিশ চলচ্চিত্র ইনস্টিটিউট দ্বারা প্রকাশিত সুইডিশ চলচ্চিত্র ম্যাগাজিন
মহারাজা বাহাদুর গিরিজানাথ (১৮৬২ - ১৯১৯) ছিলেন জমিদার, সমাজসেবক, বিদ্যোৎসাহী। তিনি ছিলেন দিনাজপুর রাজবংশের দশম উত্তরাধিকারী। তার জন্ম ১৮৬২ সালে। তিনি ছিলেন রাজা তারকনাথ (১৮৪১-১৮৬৫) এবং রাণী শ্যামামোহিনীর দত্তক পুত্র। তার বাল্যশিক্ষা শুরু হয় রাজবাড়ীর একটি পাঠশালায় (বর্তমানে জুবিলী হাইস্কুল)। এরপর তিনি কলকাতায় এবং মধ্যপ্রদেশের (ভূপাল) রাজকুমার কলেজে শিক্ষা লাভ করেন। গিরিজানাথ রায় কোর্ট অব ওয়ার্ডস-এর অধীনে দিনাজপুরের জমিদার হন। ১৮৮৩ সালে পূর্ণবয়স্ক হওয়ার পূর্ব পর্যন্ত মাতা শ্যামামোহিনী জমিদারি পরিচালনা করেন।  গিরিজানাথ রায় রাজবাড়ীর পাঠশালাকে ১৮৮৭ সালে মিডিল ভার্নাকুলার স্কুলে উন্নীত করে এবং মহারাণী ভিক্টোরিয়ার ৫০তম জন্ম জয়ন্তী (Golden Jubilee) পালন উপলক্ষে স্কুলটির নামকরণ করেন জুবিলী স্কুল। পরবর্তী সময়ে স্কুলটি মিডিল ইংলিশ স্কুলে উন্নীত হয়। দিনাজপুর শহরের বালুবাড়ী মৌজায় তিনি ১৯১৩ সালে প্রতিষ্ঠা করেন মহারাজা গিরিজানাথ স্কুল। রায়গঞ্জ হাইস্কুল (বর্তমানে পশ্চিমবঙ্গে) নির্মাণে তিনি ১০ বিঘা জমি দান করেন। ১৯১২ সালে জিলা স্কুলের দক্ষিণ পার্শ্বে হিন্দু ছাত্রদের জন্য লিয়ন হোস্টেল তার অনুদানে নির্মিত।  ১৯০৫ সালে বঙ্গভঙ্গ আন্দোলনে ব্রিটিশ সরকারের ভূমিকা সমর্থন করায় ১৯০৬ সালে গিরিজানাথ রায় ‘মহারাজা বাহাদুর’ উপাধি লাভ করেন এবং ১০০ সদস্যের একটি সশস্ত্র সেনাদল রাখার অধিকার পান। একজন বিশ্বস্ত ব্রিটিশ সামন্ত হিসেবে কলকাতা ভিক্টোরিয়া মেমোরিয়াল হল নির্মাণে ২৫ হাজার, সপ্তম এডওয়ার্ডের স্মৃতিরক্ষার্থে ১০ হাজার টাকাসহ বহু সরকারি কাজে অর্থদান করেন। এ ছাড়াও তিনি শহরের ময়লা নিষ্কাষণের জন্য গিরিজা ক্যানেল নির্মাণে ৭৫ হাজার টাকা এবং ঘাঘেরা খাল সংস্কারের জন্য ৩০ হাজার টাকা দান করেন।  মহারাজা গিরিজানাথ বহু সমিতি সংস্থার সাথে জড়িত ছিলেন। এর মধ্যে ব্রিটিশ ইন্ডিয়ান অ্যাসোসিয়েশন, বেঙ্গল ল্যান্ড হোল্ডার্স অ্যাসোসিয়েশন, বেঙ্গল সঙ্গীত সমাজ, বঙ্গীয় সাহিত্য পরিষদ, রঙ্গপুর সাহিত্য পরিষদ, উত্তরবঙ্গ সাহিত্য সম্মিলনী উল্লেখযোগ্য। তিনি ১৯১৯ সালে নিখিল ভারত কায়স্থ সভার সভাপতি নির্বাচিত হন। ১৯১২ সালে তিনি কলকাতায় অনুষ্ঠিত কায়স্থ সভার অভ্যর্থনা সমিতির সভাপতির দায়িত্ব পালন করেন। ১৯১৪ সালে অনুষ্ঠিত এলাহাবাদ সম্মেলনেও তিনি সভাপতিত্ব করেন। ১৯১৩ সালে উত্তরবঙ্গ সাহিত্য সম্মিলনীর ৬ষ্ঠ অধিবেশনে (দিনাজপুর) তিনি অভ্যর্থনা কমিটির সভাপতি ছিলেন। উক্ত অধিবেশনে বাংলা আসামের নামকরা সাহিত্যিক ও ইতিহাসবিদরা যোগদান করেন। তিনি ডায়মন্ড জুবিলী থিয়েটার কোম্পানি (১৮৮৫), দিনাজপুর নাট্য সমিতি (১৯১৩), দিনাজপুর স্পোর্টিং ক্লাব, আর্য পাঠাগার, দিনাজপুর সমিতি সহ বহু স্থানীয় সংস্থা সংগঠনের পৃষ্টপোষক ছিলেন।  গিরিজানাথ তিনবার জেলা বোর্ডের সদস্য,দু’বার অনারারি ম্যাজিস্ট্রেট এবং বড়লাটের দিল্লি কাউন্সিলের সদস্য ছিলেন। তিনি ছিলেন দিনাজপুর মিউনিসিপ্যালিটির মনোনীত কমিশনার (১৮৮৪) এবং তিনবার মিউনিসিপ্যালিটির চেয়ারম্যান নির্বাচিত হন। এ ছাড়াও তিনি দিনাজপুর জেলা বোর্ডের প্রথম নির্বাচিত চেয়ারম্যান ছিলেন। ভারত ভাগের পর তিনি স্বপরিবারে কলকাতায় চলে যান এবং সেখানেই ১৯১৯ সালে মৃত্যুবরণ করেন।     তথ্যসূত্র   বিষয়শ্রেণী:১৮৬২-এ জন্ম বিষয়শ্রেণী:মৃত্যুর সাল অজানা বিষয়শ্রেণী:ভারতীয় রাজবংশের উত্তরাধিকারী বিষয়শ্রেণী:দিনাজপুর জেলার ব্যক্তি বিষয়শ্রেণী:১৯১৯-এ মৃত্যু
আব্দুল মালিক ইবনে মারওয়ান ইবনে মুসা ইবনে নুসায়র (  ) মিশরের উমাইয়া খিলাফতের শেষ গভর্নর ছিলেন।   কর্মজীবন  আব্দুল মালিক উত্তর আফ্রিকা এবং হিস্পানিয়ার কিছু অংশ জয় করা মুসলিম সেনাপতি মুসা ইবনে নুসাইরের নাতি ছিলেন। তিনি প্রথম আনুমানিক ৭৪৯ সালে আল-মুগিরা ইবনে উবায়দাল্লাহ আল-ফাজারীর শাসনামলে মিশরের অর্থ পরিচালক হিসেবে দায়িত্ব পালন করেন। ৭৪৯ সালের ডিসেম্বরে আল-মুগিরার মৃত্যুর পর, উমাইয়া খলিফা দ্বিতীয় মারওয়ান তার স্থলাভিষিক্ত হিসেবে আব্দুল মালিককে মিশরের গভর্নর হিসেবে নির্বাচিত করেন।; ; .  আব্দুল মালিকের শাসনামলের সময় অস্থিরতায় পূর্ণ ছিল। তখন মিশরে আব্বাসীয় বিপ্লব শুরু হয়েছিল। নীল নদের বদ্বীপে কিবতীয় জাতি মিশর সরকারের বিরুদ্ধে বিদ্রোহ করে এবং আব্দুল মালিকের আরোপিত কর পরিশোধ করতে অস্বীকৃতি জানায়। ফলে গভর্নর বিদ্রোহীদের সাথে রক্তক্ষয়ী যুদ্ধে লিপ্ত হওয়ার জন্য সৈন্য পাঠাতে বাধ্য হন।, and , উল্লেখ করেছেন যে কপ্টরা পরাজিত হয়েছিল এবং তাদের নেতা নিহত হয়েছিল। , একই ধরণের কথা বলেন। কিন্তু তিনি বলেন কপ্টরা সরকারি বাহিনীর বিরুদ্ধে একাধিক লড়াইয়ে জয়লাভ করেছিল এবং পরবর্তীতে আঞ্চলিক জলাভূমিতে নিজেদের শক্তিশালী করেছিল। আরও দেখুন . প্রায় একই সময়ে, পূর্ব হাওফ জেলায় উমাইয়া বিরোধী বিদ্রোহ শুরু হয়। আব্দুল মালিক তাদের মোকাবেলা করার জন্য বিলবাইসে আরেকটি সেনাবাহিনী প্রেরণ করেন। কিন্তু এই সুযোগে উভয় পক্ষই সমঝোতায় সম্মত হয় এবং যুদ্ধ থেকে বিরত থাকে।, and .  এই অস্থিরতার মাঝে মারওয়ান দ্বিতীয় ৭৫০ সালের জুনে মিশরে পৌঁছান। সেই বছরের শুরুতে জাবের যুদ্ধে আব্বাসীয়দের বিরুদ্ধে পরাজয়ের পর সিরিয়া থেকে পালিয়ে তিনি মিশরে যান। মিশরে এসে তিনি দেখেন দেশের বেশিরভাগ মানুষ তাঁর বিরুদ্ধে চলে গেছে। হাওফ, আলেকজান্দ্রিয়া, উচ্চ মিশর এবং আসওয়ানে বিভিন্ন বিদ্রোহীরা আব্বাসীয়দের কালো পতাকা উড়ায়। কিবতিরাও বিদ্রোহ চালিয়ে যায়। মারওয়ান অবশেষে ফুসতাত থেকে চলে যাওয়ার সিদ্ধান্ত নেন। যাওয়ার সময় সোনালী প্রাসাদ এবং শহরের সেতুগুলি ধ্বংস করে দেন।; . , দাবি করে যে মারওয়ান পুরো শহর পুড়িয়ে ফেলার নির্দেশ দিয়েছিলেন। আরও দেখুন . আলেকজান্দ্রিয়া এবং উচ্চ মিশর পুনরুদ্ধারের জন্য তার সেনাবাহিনী পাঠান। তবে এর কিছুদিন পরেই, সালেহ ইবনে আলী এবং আবু আউন আব্দুল মালিক ইবনে ইয়াজিদের নেতৃত্বে একটি আব্বাসীয় বাহিনী মিশর আক্রমণ করে এবং মারওয়ানের সাথে লড়াই করে। ৭৫০ সালের আগস্টে বুসিরে মারওয়ানকে হত্যা করা হয়। খলিফা মারওয়ানের মৃত্যুর পর মিশর আব্বাসীয়দের অধীনে চলে যায় এবং উমাইয়া শাসনের অবসান ঘটে।; .  মারওয়ানের মৃত্যুর পর আব্দুল মালিক এবং তার ভাই মুয়াবিয়াকে সালেহ ইবনে আলী বন্দী করে কারাগারে পাঠান। কিন্তু আবদুল মালিক তার ক্ষমতায় থাকাকালীন আব্বাসীয়দের প্রতি যে নম্রতা দেখিয়েছিলেন তার কারণে শীঘ্রই তাদের ক্ষমা করে দেওয়া হয়। পরে ৭৫১ সালে সালেহ যখন মিশর থেকে রওনা হন তখন আব্বাসীয়রা তার সাথে ছিল।; ; .   তথ্যসূত্র    গ্রন্থপঞ্জি             বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৭৫০-এর দশকে মৃত্যু বিষয়শ্রেণী:মিশরের উমাইয়া গভর্নর
রবিন সেন (মার্চ ১৯২৩ - ১৯ জানুয়ারি ১৯৯৫) ছিলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর সাথে যুক্ত ছিলেন। তিনি ১৯৭১ এবং ১৯৭৭ সালে আসানসোল থেকে ভারতীয় সংসদের নিম্নকক্ষ লোকসভায় নির্বাচিত হয়েছিলেন।  তিনি রয়েল ইন্ডিয়ান এয়ার ফোর্স দিয়ে তার কর্মজীবন শুরু করেন, যেখান থেকে ১৯৪৬ সালে রাজনৈতিক কর্মকাণ্ডের কারণে তাকে বরখাস্ত করা হয়। তিনি বলশেভিক লেনিনবাদী ভারতীয় দলে যোগ দেন এবং শ্রমিকদের মধ্যে ট্রেড ইউনিয়ন আন্দোলন সংগঠিত করার লক্ষ্যে কলকাতা থেকে রাণীগঞ্জে চলে আসেন। ১৯৬৩ থেকে ১৯৬৫ সালের মধ্যে রাজনৈতিক সক্রিয়তার জন্য তাকে বেশ কয়েকবার আটক করা হয়েছিল। ষাটের দশকে তিনি নবগঠিত ভারতীয় কমিউনিস্ট পার্টি (মার্ক্সবাদী) তে যোগদান করেন।  সেন ১৯ জানুয়ারি ১৯৯৫ সালে ৭১ বছর বয়সে মারা যান।   তথ্যসূত্র   বিষয়শ্রেণী:খুলনা জেলার ব্যক্তি বিষয়শ্রেণী:১৯৯৫-এ মৃত্যু বিষয়শ্রেণী:১৯২৩-এ জন্ম বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:আসানসোলের ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
__NOTOC__ ৭৯ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর আউগুস্তুস ও ভেস্পাসিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৩২ বছর; রোম প্রতিষ্ঠার বছর)। এই বছরকে ৭৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু  রোম সম্রাট ভেসপাসিয়ানের মৃত্যু হয়, এবং তার সন্তান টাইটাস সিংহাসনে বসেন।   তথ্যসূত্র   বিষয়শ্রেণী:৭৯
থাম্ব|বিকাশ ভবন পশ্চিমবঙ্গ প্রশাসনিক ট্রাইব্যুনাল (ডব্লিউবিএটি) স্যাট নামে পরিচিত পশ্চিমবঙ্গ সরকারের কর্মচারীদের চাকরি সংক্রান্ত মামলার নিষ্পত্তির জন্য একটি ট্রাইব্যুনাল।   কার্যক্রম  পশ্চিমবঙ্গ প্রশাসনিক ট্রাইব্যুনাল ১৬ জানুয়ারি ১৯৯৫-এ ভারতের পশ্চিমবঙ্গ রাজ্যের বিধাননগরের বিকাশ ভবনে প্রতিষ্ঠিত হয়েছিল। প্রশাসনিক ট্রাইব্যুনাল আইন, ১৯৮৫ এর অধীনে ট্রাইব্যুনালটি পশ্চিমবঙ্গ সরকারের কর্মচারী এবং কর্মকর্তাদের পরিষেবা সংক্রান্ত মামলার দ্রুত নিষ্পত্তির জন্য স্থাপন করা হয়েছিল। এটি প্রশাসনিক ট্রাইব্যুনাল আইনের অধীনে নির্দিষ্ট যোগ্যতার অধিকারী একজন চেয়ারম্যানের নেতৃত্বে বিচার বিভাগীয় এবং প্রশাসনিক সদস্যদের নিয়ে গঠিত। কলকাতা হাইকোর্ট এই ট্রাইব্যুনালের আপিল কর্তৃপক্ষ।   তথ্যসূত্র   বিষয়শ্রেণী:১৯৯৫-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গ সরকার বিষয়শ্রেণী:অপর্যালোচিত অনুবাদসহ পাতা
ইশকিয়া () ২০১০ সালের একটি ব্লাক কমেডি চলচ্চিত্র যেখানে অভিনয় করেছেন নাসিরুদ্দিন শাহ, বিদ্যা বালান, আরশাদ ওয়ার্সী ও সালমান শহীদ। চলচ্চিত্রটি পরিচালনা করেন অভিষেক চৌবে। ২০১০ সালের ২৯ জানুয়ারি চলচ্চিত্রটি মুক্তি পায়।Release Date of Ishqiya   অভিনয়ে   বিদ্যা বালান - কৃষ্ণা বর্মা  সালমান শহীদ - মুস্তাক ভাই  আরশাদ ওয়ার্সী - রাজ্জাক হোসেন / বাব্বন  নাসিরুদ্দিন শাহ - খালুজান / খালু  অনুপমা কুমার - মঞ্জু কক্কড়  আদিল হুসেইন - বিদ্যাসাগর বর্মা  রাজেশ শর্মা - কমলকান্ত কক্কড়   তথ্যসূত্র    তথ্যসূত্র   বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:ভারতীয় তিক্ত হাস্যরসাত্মক চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র বিষয়শ্রেণী:২০১০-এর পরিচালনায় অভিষেক চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:বিশাল ভারদ্বাজ সুরারোপিত চলচ্চিত্র বিষয়শ্রেণী:ওয়াই, মহারাষ্ট্রে ধারণকৃত চলচ্চিত্র
প্যাট্রিক উডস (জন্ম ১৯৬৭) একজন প্রাক্তন অস্ট্রেলীয় ট্র্যাক অ্যান্ড ফিল্ড দৌড়বিদ, ১৯৯০ সালের সিনিয়র ৩০০০ মিটার স্টিপলচেজ বিজয়ী, সেইসাথে ১৯৮০-এর দশকে বেশ কয়েকটি অস্ট্রেলীয় জুনিয়র শিরোপা বিজয়ী। তিনি ১৯৮৬ সালের বিশ্ব জুনিয়র চ্যাম্পিয়নশিপে অ্যাথলেটিক্সে ২০০০ মিটার স্টিপল চেজে অস্ট্রেলিয়ার প্রতিনিধিত্ব করেন।   আরো দেখুন    অস্ট্রেলিয়ান অ্যাথলেটিক্স চ্যাম্পিয়নদের তালিকা (পুরুষ)   তথ্যসূত্র    অ্যাথলেটিক্স অস্ট্রেলিয়া হ্যান্ডবুক অফ রেকর্ডস এবং ফলাফল 1985-1995। বিষয়শ্রেণী:অস্ট্রেলীয় পুরুষ দূরপাল্লার দৌড়বিদ বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:অস্ট্রেলীয় পুরুষ স্টিপলচেজ দৌড়বিদ
আবাই চত্বর () কাজাখস্তানের আলমাতি শহরের একটি চত্বর। কাজাখ কবি এবং আলোকবিদ আবাই কুনানবাইউলির নামে এর নামকরণ করা হয়, যার স্মৃতিস্তম্ভটি চত্বরের মাঝখানে অবস্থিত। চত্বরটিতে একটি পাবলিক বাগান এবং গ্রানাইট দিয়ে তৈরি বেশ কয়েকটি ফোয়ারা রয়েছে। চত্বরটি প্রজাতন্ত্রের প্রাসাদের সামনে অবস্থিত এবং এর চারপাশে হোটেল কাজাখস্তান, আরমান সিনেমা এবং একটি কেবল স্টেশন রয়েছে যা কোক টোবে পার্কের সাথে যুক্ত।  আবাই চত্বর জনসমাবেশ, অনুষ্ঠান এবং কনসার্টের একটি স্থান হিসেবে পরিচিত।   ইতিহাস  এই চত্বরটি মূলত ১৯শ শতকের শেষের দিকে গঠিত হয়। ১৯৬০ সালে, আবাই এবং লেনিন অ্যাভিনিউসের কোণে, আবাই কুনানবাইউলির স্মরণে একটি স্মৃতিস্তম্ভ নির্মিত হয়, যার চারপাশে পরবর্তী বছরগুলিতে আরমান সিনেমাসহ বিভিন্ন ভবন এবং কোক টোবে পর্যন্ত যাওয়ার কেবল কার স্টেশন নির্মিত হয়। ১৯৭০ সালে, লেনিন প্রাসাদ (বর্তমানে প্রজাতন্ত্রের প্রাসাদ) নির্মিত হয়, তারপর হোটেল কাজাখস্তান এবং এর পাশে একটি ঝর্ণার পুকুর নির্মাণ করা হয়।   তথ্যসূত্র   বিষয়শ্রেণী:আলমাতির চত্বর
ডেল্টা লাইফ ইন্স্যুরেন্স কোম্পানি লিমিটেড ভবন বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল গুলশানে অবস্থিত। এটির উচ্চতা ৮০ মিটার (২৬২ ফুট) এবং এটি মোট ২৫টি তলা নিয়ে গঠিত। এটি ডেল্টা লাইফ ইন্স্যুরেন্স কোম্পানি লিমিটেড, দেশের প্রিমিয়ার আর্থিক প্রতিষ্ঠানের প্রধান কার্যালয়। এটি বাংলাদেশের আকাশচুম্বী ভবনগুলোর মধ্যে অন্যতম।   আরও দেখুন   ঢাকার উচ্চতম ভবনসমূহের তালিকা   তথ্যসূত্র   http://www.emporis.com/building/deltalifeinsurancecompanylimitedbuilding-dhaka-bangladesh  বিষয়শ্রেণী:বাংলাদেশের ব্যবসায় প্রতিষ্ঠান বিষয়শ্রেণী:ঢাকার ভবন ও স্থাপনা
পার্ল দে ভেরে (অক্টোবর ১৮৫৯ – জুন ৫, ১৮৯৭), "সয়েলড ডাভ অব ক্রিপল ক্রিক" নামে পরিচিত, ছিলেন ১৯ শতকের একজন পতিতা এবং মার্কিন ওল্ড ওয়েস্টের পতিতালয়ের মালিক ম্যাডাম।   তথ্যসূত্র    পার্ল ডি ভেরে  ক্রিপল ক্রিক এর পার্ল ডি ভেরে (ওয়েব্যাক)   বহিঃসংযোগ Pearl de Vere Pearl de Vere of Cripple Creek(Wayback)    বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:মার্কিন পতিতা বিষয়শ্রেণী:১৮৯৭-এ মৃত্যু বিষয়শ্রেণী:১৮৬২-এ জন্ম বিষয়শ্রেণী:১৮৫৯-এ জন্ম
25px|alt=|link= অনুগ্রহপূর্বক উইকিপিডিয়াতে অগঠনমূলক সম্পাদনা থেকে বিরত থাকুন{{safesubst:#if:|, যেমনটা আপনি করেছেন :-এ}}। আপনার সম্পাদনা অগঠনমূলক হিসেবে গণ্য হয়েছে এবং বাতিল কিংবা মোছা হয়েছে।  আপনি যদি কোনো নিবন্ধের সম্পাদনা বিষয়ে অন্য কোনো সম্পাদকের সাথে বিষয় বিতর্কে জড়িত থাকেন তাহলে অনুগ্রহ করে বিষয়টি উক্ত সম্পাদকের/সম্পাদকগণের সাথে তার/তাদের আলাপ পাতায়, কিংবা নিবন্ধের আলাপ পাতায় আলোচনা করুন। অন্যথায় আপনি উইকিপিডিয়ার বিতর্ক নিরসন পাতাটি পড়তে পারেন, এবং সম্পর্কিত নোটিশ বোর্ডগুলোর কোনো একটিতে নিরপেক্ষ সহায়তার আবেদন করতে পারেন।  আপনি যদি অন্য কোনো প্রকারের বিতর্কে জড়িত থাকেন, যা বিতর্ক নিরসন পাতায় আলোচিত হয়নি, অনুগ্রহ করে উইকিপিডিয়ার উইকিপিডিয়া:প্রশাসকদের আলোচনাসভা পাতায় সহায়তার আবেদন করুন। অনুগ্রহ করে নিশ্চিত করুন যে, আপনি উইকিপিডিয়ার নীতিমালা ও নির্দেশাবলী সম্পর্কে ওয়াকিবহাল, অনুগ্রহ করে অগঠনমূলক সম্পাদনা অব্যহত রাখবেন না; যতক্ষণ না বিতর্ক ঐক্যমত্যের ভিত্তিতে সমাধানে পৌঁছায়। অগঠনমূলকভাবে সম্পাদনা অব্যহত রাখার ফলস্বরূপ আপনার সম্পাদনার ক্ষমতা রোহিত করা হতে পারে। ধন্যবাদ।<noinclude>